kardosdrur/scandi-wiki huggingface dataset:
Abraham Brodersson

Abraham Brodersson, født ca. 1350, død 1410 var ridder og rigsråd på dronning Magretes og Erik af Pommerns tid. Han omtales første gang 1380, stod højt i gunst hos dem begge og var under Kalmarunionen en fremgangsrig kommandør. Hans politiske og militære indsats belønnedes så meget at han kom til at blive en af de rigeste i unionen, så rig at han kunne udlåne store beløb til den danske krone. Mod slutningen af hans liv ejede han 200 gårde og byer i det sydlige Sverige, i Finland og på Sjælland.

Han erhvervede sin rigdomme på forskellige måder. På borgen Piksborg ved søen Bolmen i Småland residerede slotsherren Ebbe Pik. Da han døde, giftede Abraham Brodersson med enken og kom denne måde til at eje hendes gårde i Finnveden. Han overtog flere andre gårde ved at true ejerne med vold, hvis de ikke solgte til ham for et beløb, han selv bestemte. På denne måde overtog han gården Karlsbol i Småland fra dens ejer adelsmanden Filip Bonde. Først flere år efter Abraham Broderssons død fik Filip Bonde sin gård tilbage. Han blev nævnt flere gange sammen med både Jep (Jacob) Muus og ridderen Nils Jönsson (Svarteskåning), som begge af hansestæderne blev beskyldt for sørøver. blev anklaget af pirater af hansestæderne. Det var i den tid, hvor dronning Margrete lagde pres på hansestæderne, og alle ovenstående tre blev riddere mere eller mindre i samme periode.

Da de svenske adelige ville slippe af med Albrecht af Mecklenburg blev der afholdt et møde med Dronning Margrete af Danmark og Norge i Dalsland. En af underskriverne af Dalaborgstraktaten (Dalaborgstraktaten er en aftale fra 1388 mellem svenske adelige og dronning Margrete), var Abraham Brodersson, som det følgende år blev kurator for konkursboet på Varberg Slot. Traktaten blev fulgt af kampene mod Albrecht af Mecklenburg, og i februar 1389 under Slaget ved Åsle uden for Falköping, hvor kong Albrecht blev taget til fange og afsat. Selvom det ikke vides, om Abraham Brodersson deltog i slaget ved Åsle, blev han kort derefter udnævnt til ridder. Det var dog ikke slutningen på krigen, 1393–1394 ledte Abraham Brodersson belejringen af Stockholm og de Albrecht-venlige borgere i byen.

I november 1403 blev unionens krigsflåde sendt til Gotland for at generobre øen fra Den Tyske Orden. De øverstkommanderende var Abraham Brodersson, Algot Månsson Sture og Sven Sture. Krigsindsatsen mislykkedes militært, men efter flere blodige kampe blev der opnået en overenskomst, som gik ud på at unionen med 9000 engelske nobler kunne købe Gotland. Fra 1403–1405 var han herre på Kalmar Slot, og tilføjede dermed, efter Varberg Slot, et andet vigtigt militært knudepunkt i unionstidens Skandinavien.

Referencer 

Rigsråder fra Sverige
Svenskere i 1300-tallet
Svenskere i 1400-tallet
Varde Sundhedscenter

Sundhedssygehuset Varde eller Varde Sundhedscenter var et sundhedshus på Ringkøbingvej i Varde. Centeret åbnede i 2007 i det tidligere Varde Sygehus, som i 2004 lukkede endeligt efter voldsom tovtrækkeri mellem Ribe Amt og Varde Kommune. Da Region Syddanmark overtog bygningerne fra Varde Kommune i 2007, valgte regionen at åbne et mindre sundhedshospital som et eksperiment. Dette eksperiment sluttede i 2012, da Region Syddanmark valgte fortsat at drive sundhedscenter i Varde. Stedet rummer en stribe forskellige mindre afdelinger og klinisk/kirurgiske ambulatorier, som kan give behandling på stedet eller videre behandling på Sydvestjysk Sygehus i Esbjerg, eller Sygehus Lillebælt i Kolding eller Vejle.

Hospitalet lukkede primo 2022, da regeringens sundhedsreform gav anledning til et helt nyt nærhospital i Varde, så lå i de bygninger, som indtil 2012 havde huset et privathospital.

Det nye nærhospital rummer i dag langt flere hospitalsenheder og afdelinger, end sundhedshospitalet 2007 - 2022 gjorde. 

Herunder:

Øre, Næse-Halslæge, Sengeafsnit, Vagtlæge, Anæstesiafdeling, Praktiserende læger, fødsler, hjerteafdeling, dagkirugi og røntgen, skadeklinik, fysioterapi og center for sundhedsfremme.

Kilder og henvisninger 

Sundhedscenter
Rhodes Grand Prix 2021

Rhodes Grand Prix 2021 var den 5. udgave af det græske cykelløb International Rhodes Grand Prix. Det 186,5 km lange linjeløb blev kørt den 4. april 2021 med start og mål i Rhodos by på Rhodos. Ruten gik langs kysten rundt om øen i retning mod uret. Løbet var en del af UCI Europe Tour 2021.

Norske Tord Gudmestad fra  vandt løbet.

Resultat

Danske ryttere 

* DNF = gennemførte ikke

Referencer

Eksterne henvisninger 
 
 

2021
UCI Europe Tour 2021
International Tour of Rhodes 2021

International Tour of Rhodes 2021 var den 15. udgave af det græske etapeløb International Tour of Rhodes. Cykelløbets prolog og tre etaper blev kørt på Rhodos fra 8. til 11. april 2021. Løbet var en del af UCI Europe Tour 2021.

Nordmanden Fredrik Dversnes fra  vandt løbet med fire sekunder til nærmeste forfølger.

Etaperne

Prolog

1. etape

2. etape

3. etape

Samlede stilling

Danske ryttere 

* DNF = gennemførte ikke

Referencer

Eksterne henvisninger 
 
 

2021
UCI Europe Tour 2021
Gittermodel

En gittermodel (engelsk: lattice model) er en matematisk model, der beskriver et system som et diskret rum i stedet for et kontinuerligt rum. Gittermodeller er udbredte i teoretisk fysik og meget oplagte inden for computerfysik og computational science, hvor modeller altid indeholder en form for diskretisering.

Eksempler 
Nedenstående er blot få eksempler
 HP-modellen
 Ising-modellen
 Flory-Huggins-modellen
 Potts-modellen
 Sznajd-modellen.

Matematisk modellering
Fusion GPS

Fusion GPS er et kommercielt amerikansk research og strategisk efterretningsselskab, som er baseret i Washington, D.C. Selskabet gennemfører open-source undersøgelser og tilbyder research og strategisk rådgivning for virksomheder, advokatfirmaer, investorer og politiske kampagner. Bogstaverne "GPS" kommer fra de engelske ord "Global research, Political analysis, Strategic insight". Selskabet blev grundlagt i 2011 af Glenn R. Simpson, tidligere journalist for Roll Call, og Peter Fritsch, tidligere redaktør på The Wall Street Journal.

Selskabet er særligt kendt for at udarbejde research for politiske kampagne, hvori Fusion GPS indhenter og finder frem til ufordelagtige oplysninger om en modkandidat – på engelsk kaldes dette "opposition research" eller blot "oppo research". Således blev selskabet i 2012 hyreret til at finde frem til ufordelagtige oplysninger om den republikanske præsidentkandidat Mitt Romney. Tilsvarende blev selskabet i 2016 hyret til at finde ufordelagtige oplysninger om Donald Trump, hvor Fusion GPS hyrede Christopher Steele til at producere den kontroversielle Steele-rapport.

Referencer 

Markedsføringsvirksomheder fra USA
Etableret i 2011
Soderup (Høje-Taastrup Kommune)

Soderup er en landsby i Høje-Taastrup kommune. Soderup ligger 2 km nord for Fløng og 1 km vest for Vadsby. Soderup er den yngste af landsbyerne i Fløng Sogn.

Fra Soderup er der gang- og cykelsti til Fløng Skole.

Historie 
Navnet Sode kommer af mandsnavnet Sote eller Soti og rup er afledt af torp, som betyder "udflytterbebyggelse". Soderup betyder således "Sotis udflytterbebyggelse". Det vides ikke, hvem Sote/Soti var.

Navnet bliver nævnt første gang i skriftlige kilder i 1257 som Sothæthorp.

På grund af navnet formodes det, at Soderup er opstået i slutningen af vikingetiden, men der er fundet beviser for, at der også har boet mennesker i Soderup i bondestenalderen.

I Christian Vs Matrikel fra 1688 var der 8 gårde i Soderup. De lå i en ring omkring forten, hvor landsbyens seks huse lå. Soderup udskiftedes først i år 1800, som en såkaldt stjerneudskiftning, hvor alle landsbyens gårde blev liggende i byen, mens husmændene fik tildelt små lodder nordøst for Soderup.

Omkring 1830 bestod landsbyen endnu af 8 uudflyttede gårde, mens antallet af huse var steget til 14, alle med jord. De mange uudflyttede gårde gør, at Soderup fremstår som en "rigtig" landsby, et særsyn i området. Der drives stadig landbrug fra fem af gårdene.

Modelflyvepladsen 

Nord for Soderup er der en modelflyveplads, hvor Høje-Taastrup Modelflyveklub flyver med modelfly. Modelflyvepladsen blev etableret i 1975.

Soderup Maglemose 
Soderup Maglemose blev fredet i 2003. Mosen er en del af Vestegnens Moser. Hovedparten af Maglemosen er i dag "rigkær", en mosetype, der er betinget af kalkholdig jordbund. Omkring halvdelen af området udgøres af rørsump med større eller mindre søer og spredt vækst af især pil og birk. I de lidt højereliggende dele er der nåletræer, krat, lunde og hegn. I de åbne arealer er der afgræsning, græsudlæg, brak eller udyrkede områder. I engområdet sydøst for den store sø er der bl.a. registreret Butblomstret Siv, Eng-Skjaller, Kødfarvet Gøgeurt, Trenervet Snerre og Krybende Baldrian.

Sønnen fra Vingården 
I den danske film Sønnen fra Vingården fra 1975 er der en scene med Ib Mossin, som er optaget i Soderup. Ib Mossin kører ud fra en parkeringsplads ved en kirken og så ses han lige bagefter inde i Soderup by. Han køre ind på Vadsbyvej og har Soderupvej bag sig. Han fortsætter igennem Soderup by på Vadsbyvej og passerer sidevejen Enghaven på venstre side.

Galleri

Eksterne henvisning 
https://hojetaastrup.dk/historie/soderup.html

https://htm-rc.dk/

https://www.fredninger.dk/fredning/soderup-maglemose/

Referencer 

Høje-Taastrup Kommune
Hedehusene Idrætspark

Hedehusene Idrætspark er et stadion i Hedehusene i Høje-Taastrup kommune.

I idrætsparken findes der: en 11-mands opvisningsbane, to 11-mandsbaner, fire 8-mandsbaner, fire 5-mandsbaner, to 3-mandsbaner, en kunstgræsbane og en cricketbane.

Hedehusene Idrætspark er hjemmebane for Fløng-Hedehusene Idræt Fodbold.

Eksterne henvisninger 
https://www.hicsport.dk/idraetspark.aspx

Stadioner i Danmark
Idrætspark
Sejlbjerg Mose

Sejlbjerg Mose ligger i Hedehusene i Høje-Taastrup kommune. Sejlbjerg Mose ligger syd for Nærheden. Området består af en naturbeskyttet sø, fredskov og engarealer. Søen i mosen er forbundet med Lille Vejleå. Der findes en bålhytte med plads til 35 personer, grill og bord/bænke i området. Sejlbjerg Mose er et godt fiskested. Det kræver dog fisketegn. Der findes spidssnudet frø og lille vandsalamander i området.

Moselauget 
Sejlbjerg Moses Venner er et moselaug, der blev stiftet i 2015. Moselaugets formål er af udvikle naturområdet Sejlbjerg Mose.

Galleri

Eksterne henvisninger 
https://www.htk.dk/Fritid/Udeliv/Fiskeri#Sejlbjerg-mose

https://da-dk.facebook.com/pg/sejlbjergmosesvenner/about/?ref=page_internal

Moser i Danmark
Hedehusene
Amarminoen

Amarminoen er en ca. 27 kilometer lang vandre- og cykelrute på Amager, der blev indviet i 2020.

Amarminoen strækker sig fra DR Byen i nord, over Sydvestpynten i syd og hele vejen til Dragør Fort i øst. Ruten er afmærket med dråbeformede piktogrammer og pile i turkisfarve.

Amarminoen går gennem varieret natur. På ruten kommer man forbi kyststrækninger, åbne vidder og skove.

Der er ingen rigtig retning at gå Amarminoen, da man kan starte i begge ender af ruten. Amarminoen kan gås i ét stræk eller den kan deles op i kortere ruter.

Navnet Amarminoen 
Amarminoens navn er en pendant til verdens længste pilgrimsrute Caminoen med sin sammenskrivning af "amar" og "minoen"

Amarminoen svarer med sine ca. 27 kilometer nogenlunde til en dagsmarch på den originale Camino. En dagsmarch tager 5 til 6 timer alt efter ens tempo og antallet af pauser.

Referencer

Eksterne henvisninger 
 http://dragoer-nyt.dk/app-til-amarminoen/
 https://curlycamper.dk/guide-til-amarmino/

Vandreruter i Danmark
Stier i Danmark
Cykelruter
Amager
John Sølling Andersen

John Sølling Andersen (født 12. marts 1953) er en dansk tidligere fodboldspiller.

Højre back var pladsen for John Andersen, der 1972-85 spillede 485 1.-holdskampe for B 1903, inden han til sidst i karrieren var hos Ølstykke.

Det blev til 17 A-landskampe (1975-79) med debut i en EM-kamp mod Spanien, pga afbud. Spillede 8 U21- og 1 U18-landskampe.

Som højre back var John Andersen, der startede sin karriere i B 1903, hvor hans far, Egon Andersen, en periode var leder af ungdomsafdelingen, med til i 1976 at vinde Danmarks første udesejr over Sverige i 39 år. Han var en energisk type, der altid udstrålede enorm gejst, fightervilje og godt humør. En dygtig, pålidelig holdspiller.

John Andersen blev dansk mester med B 1903 i 1976 og pokalvinder i 1979. Efter sin fodbold karrierre var han bl.a skolelærer på Kongevejens Skole i Virum.

Før sin pensionering var han et lille årti uddannelsesvejleder på UU-Nord i Lyngby -.

Han er den ene af to cheftrænere, der har haft ansvaret for danmarksserieholdet i FC Øresund.

Tidligere har han haft træneropgaver i bl.a. KB, Ølstykke, B 93, Værløse, Humlebæk og Vanløse.

Referencer

Eksterne henvisninger
Kekulé

Kekulé kan henvise til:

Personer 
 August Kekulé (1829–1896), tysk kemiker
 Reinhard Kekulé von Stradonitz (1839–1911), tysk arkæolog og museumsdirektør
 Stephan Kekule (1863–1933), tysk genealog
 Alexander Kekulé (født 1958), tysk læge og biokemiker

Se også 
 Kekulé (månekrater)
Vogar

Vogar er en mindre by i Island beliggende på den sydvestlige del af øen. Byen ligger i Vogar kommune (Sveitarfélagið Vogar).

Byen havde i 2011 1.161 indbyggere. Den 1. januar 2019 boede der i alt 1.286 indbyggere i Vogar kommune.

Referencer 

Byer på Island
Lars Skov Henriksen

Lars Skov Henriksen (født 26. juni 1961) er en dansk professor i sociologi ved Institut for Sociologi og Socialt Arbejde ved Aalborg Universitet. Hans forskningsområde er forholdet mellem velfærdsstat og frivillig sektor, socialpolitik i komparativt perspektiv, forandringer i de nordiske befolkningers frivillige engagement samt ændringer i organiseringsformer i det civile samfund.

Uddannelse og karriere 
Lars Skov Henriksen er uddannet cand.phil med hovedfag i samfundsfag fra Odense Universitet i 1987 og cand.scient.pol fra Århus Universitet i 1989. Fra 1991-1992 arbejdede han som udviklingskonsulent ved Socialministeriets SUM-program på Den sociale Højskole i Odense. 1995 modtog han sin Ph.d.-grad i samfundsvidenskab ved Aalborg Universitet. Herefter blev han ansat som adjunkt ved Aalborg Universitet. I 1999 blev han lektor og i 2009 blev han professor. I 2005 var han Visiting Scholar ved Institute for Advanced Study, Bloomington School ved Indiana University i USA.

På nuværende tidspunkt er han programleder for de Ph.d.-studerende på Institut for Sociologi og Socialt Arbejde. Tidligere har han været leder for Forskningsnetværk for civilsamfund og frivillighed (CiFri) og den sociologiske forskningsgruppe ”Castor, Research group for the study og social differentiation and social transformation”. Fra 2011-2015 var han desuden ansvarlig for en Marie Curie Staff Exchange bevilling, som var en udvekslingsaftale mellem Institut for Sociologi og Socialt Arbejde, AAU og Georgetown University, Washington DC, USA i samarbejde med Westfälische Universität Münster, Tyskland. Han har også været forskningsleder for flere forskningsprojekter.  

Han underviser både på bachelor- og kandidatuddannelse i sociologi på Aalborg Universitet og han har stået i spidsen for at udvikle en sociologisk specialisering inden for civilsamfund og sociale bevægelser på kandidatuddannelsen.

Lars Skov Henriksen har siden 2012 været medlem af bestyrelsen for det nationale Center for Frivilligt Socialt Arbejde, udpeget af Forskningsrådet for Samfund og Erhverv. Udpeget af kirkeministeren var han fra 2016-2017 medlem af Kirkeministeriets Udvalg om menighedsrådsvalg og fremtidig valgform. Fra 2019-2022 er han udpeget af Danmarks Frie Forskningsfond til at være medlem af bestyrelsen i Det Nationale Forsknings- og Analysecenter for Velfærd (VIVE).

Publikationer 
Lars Skov Henriksen har udgivet over 100 publikationer primært omhandlende civilsamfund og frivilligt arbejde. Blandt hans seneste bøger er: Lars Skov Henriksen, Kristin Strømsnes & Lars Svedberg (eds.): Civic Engagement in Scandinavia. Volunteering, Informal Help and Giving in Denmark, Norway and Sweden. Cham: Springer. 2019.

Referencer 

Ansatte ved Aalborg Universitet
Professorer fra Aalborg Universitet
Alumni fra Odense Universitet
Alumni fra Aarhus Universitet
Elizabeth af York, hertuginde af Suffolk

Elizabeth af York, hertuginden af Suffolk også kendt som Elizabeth Plantagenet (22 april 1444 – ca. 1503), var det sjette barn og tredje datter af Richard Plantagenet, 3. hertug af York (et oldebarn af kong Edvard 3. ) og Cecily Neville. Hun var således en søster til kong Edvard 4. og kong Richard 3.

Ægteskab 
På et tidspunkt før februar 1458 blev Elizabeth gift med John de la Pole. John var den ældste søn af William de la Pole, 1. hertug af Suffolk og Alice Chaucer. Hans bedsteforældre på sin moders side var Thomas Chaucer og Maud Burghersh.

Hendes svigerfar havde tjent som hovedmanden bag Henrik 6. af Englands magt fra 1447 til 1450. Hans tre år i denne stilling resulterede i det næsten fuldstændige tab af de engelske besiddelser i det nordlige Frankrig mod slutningen af Hundredårskrigen. Suffolk kunne ikke undgå at få ansvaret for fiaskoen. Han var blevet fængslet i Tower of London og fik frataget sit liv, ære og gods. Derfor havde John ikke haft arvet hans titler efter, at hans far blev henrettet den 2. maj 1450.

Hendes ældre bror Edvard 4. af England genindsatte sin svoger til titlen hertug af Suffolk i 1463. Hun forblev hertuginde af Suffolk indtil hans død i 1491/1492. De var bosat i Wingfield, Suffolk.

Hun overlevede sin mand med næsten et årti. Hun er sidst nævnt i live i januar 1503. Hun blev nævnt som død i maj 1504. Hun er begravet i kirken i Wingfield, Suffolk.

Afkom 
Med Suffolk havde hun følgende børn:

 John de la Pole, 1. jarl af Lincoln (ca. 1462 – 16. juni 1487). Han blev udpeget som sin morbror, Richard 3.'s arving. Gift med Lady Margaret FitzAlan og fik en søn, Edward de la Pole, der døde ung. Gjorde oprør mod Henrik 7. og blev dræbt i Slaget ved Stoke Field.
 Geoffrey de la Pole (f. 1464). Døde ung.
 Edward de la Pole (1466-1485). Ærkediakon af Richmond .
 Elizabeth de la Pole (ca. 1468 – 1489). Gift med Henry Lovel, 8. baron Morley (1466-1489), ingen børn.
 Edmund de la Pole, 3. hertug af Suffolk (1471 – 30. april 1513). York-fraktionens prætendent efter hans bror John. Henrettet ved halshugning efter ordre af Henrik 8.
 Dorothy de la Pole (f. 1472). Døde ung.
 Humphrey de la Pole (1474-1513). Ordineret præst.
 Anne de la Pole (1476-1495). Nonne.
 Catherine de la Pole (omkring 1477–1513). Gift med William Stourton, 5. baron Stourton, ingen børn.
 Sir William de la Pole af Wingfield Castle (1478-1539). William blev holdt fanget i Tower of London, hans dødsdato anses generelt for at være i slutningen af 1539, enten oktober eller november. Gift med Katherine Stourton, ingen børn.
 Richard de la Pole (1480 – 24. februar 1525). York-fraktionens prætendent efter Edmund. Dræbt i Slaget ved Pavia.

Referencer 

Englændere i 1400-tallet
Huset York
Personer fra Rouen
Aerokartograf

En Aerokartograf er en analog maskine, hvor man ved hjælp af luftfotografier kan udtegne landkort.

I maskinen indsættes luftfotografier, skråbilleder over landskabet fotograferet fra en flyvemaskine, der indbyrdes er taget med en hvis afstand, så de delvis dækker samme område. Billederne betragtes to og to i aerokartografens stereoskop, så der fremkommer et rumligt tredimensionelt indtryk. I dette billede kan man med to håndhjul og en fodpedal flytte en markør rundt og kartografens bevægelser overføres et til et tegnebord og plottes ned på papir.

Ved hjælp af i forvejen udpegede målepunkter, der er foretaget på stedet ved triangulering eller astronomisk beregning, er billedernes orientering blevet fastlagt og aerokartografen kan herudfra også bruges til indtegning af højdekurver.

Geodætisk Institut anskaffede en aerokartograf i 1928, der var i brug frem til 1959.

Referencer

Litteratur 
 N. E. Nørlund. (1939): Kortlægningen af Grønland og Island". Geografisk Tidsskrift, Bind 42, s. 21-30, samt 10 plancher

 Klaus K. Sørensen m.fl. (red.) (1997): Topografernes historie og topografhistorier . Kort- og Matrikelstyrelsen, 191 sider, 

Kartografi
Landmåling
Omagh-bombningen

Omaghbomben (irsk: Buamáil an Ómaigh) var et terrorangreb, hvor en bilbombe blev bragt til sprængning af organisationen Real IRA lørdag den 15. august 1998 kl. 15.10 i byen Omagh i Nordirland. Motivet var Real IRA's modstand mod IRA's våbenhvile og den tidligere på året indgåede Belfastaftale (Good Friday Agreement). Bomben dræbte 29 mennesker og sårede 220 andre, hvilket gør terrorangrebet til det dødeligste i den nordirske konflikt.

Få sekunder inden eksplosionen skete, havde en ukendt person taget et billede af en mand, der holder et barn oven på sine skuldre. På billedet står de ved siden af en rød Vauxhall Cavalier. Bilen var stjålet to dage før og her lå bomben placeret. Både manden og barnet overlevede eksplosionen, mens fotografen blev dræbt. Hans kamera blev senere fundet i nogle murbrokker.

Bombningen forårsagede forargelse både lokalt og internationalt, ansporede Nordirlands fredsproces og gav et alvorligt slag mod den dissidente irske republikanske kampagne. Real IRA benægtede, at bomben var beregnet til at dræbe civile og undskyldte. Kort efter erklærede gruppen for våbenhvile.

Omagh-bombningen fandt sted tretten uger efter, at Belfast-aftalen fra april 1998 blev underskrevet. Formålet var at være en omfattende løsning på problemerne og aftalen havde bred støtte både i Irland og internationalt.

Referencer

Eksterne henvisninger 

Begivenheder i 1998
Nordirlands historie
Terrorhandlinger i Nordirland
Groupe Les Indépendants – République et territoires (franske senat)

Gruppen de uafhængige – Republik og territorier (fransk: Groupe Les Indépendants – République et territoires) (LIRT) er en gruppe i det franske senat, der blev dannet i 2017.

Sammensætning 
Gruppen har 13 medlemmer. Fordelingen er 4 fra Agir, 2 fra den radikale bevægelse, 2 fra UDI, én fra den liberale og moderate bevægelse og 4 fra det uafhængige højre.

Grupper i det franske senat
Etableret i 2017
Arena rock

Arena rock (også kendt som Adult-oriented rock og AOR) er en undergenre af rock som opstod i de senere 1970'er og tidlige 1980'er som en sammensmeltning af hård rock, poprock og progressiv rock. Det er karakteriseret ved en rig, lagdelt lydende, glat produktion og en tung tillid til kommercielle melodiske hooks, hvilket ledte til dets kæmpe popularitet i de senere 1970'er og tidlige 1980'er. Arena rock er almindeligt sammenflettet med, men fremtrådte fra det amerikanske "Adult-oriented rock"-fm-radioformat, også kaldt AOR, hvilket ikke kun spillede arena rock, men også albumnumre og "dybe klip" fra en bred vifte af andre rockgenrer.

Arena rock-sange er næsten altid synthesizer og elektrisk guitar-drevet og indeholder virkelig ofte harmoniseret vokaler. De iørefaldende omkvæd kombineret med relative korte sanglængder gør arena rock en virkelig radiovendlig genre. Sangene er mere melodiske end ligefrem, almindelig hård rock, men hårdere kantet end det meste poprock.

Nogle af de tidligste (og også de mest velkendte) arena rock-bands indeholder navne som Asia, Boston, Foreigner, Journey, Survivor og Toto, med sange såsom Bostons "More Than a Feeling" og Totos "Africa (Toto sang) +Africa" blev enormt populære radioklammer (den sidste viser den lysere side af stilarten mere beslægtet til softrock).

Selvom arena rock oplevet en nedgang i popularitet i 1990'erne, var der en underjordisk genopblussen i 2000'erne med akter såsom Brother Firetribe og Place Vendome.

Referencer 

Rock
Peter Lorimer

Peter Lorimer (født 14. december 1946 i Dundee, død 20. marts 2021) var en skotsk fodboldspiller, der i størstedelen af sin karriere spillede i Leeds United. Han spillede desuden på det skotske landshold sidst i 1960’erne og første halvdel af 1970'erne.

Lorimer var offensiv midtbanespiller og kendt for sit hårde langskud. Han spillede over 500 kampe for Leeds og var med til at vinde FA Cup'en ligacup'en, Charity Shield samt Inter-Cities Fairs Cup to gange, ligesom han var med til at spille Mesterholdenes Europa Cup finale 1975, som Leeds dog tabte 0-2 til Bayern München.

Han spillede 21 landskampe, heriblandt alle Skotlands tre kampe ved VM i fodbold 1974.

Referencer

Eksterne henvisninger 
 

Fodboldspillere fra Skotland
Fodboldspillere fra Leeds United F.C.
Fodboldspillere fra York City F.C.
Fodboldspillere fra Hapoel Haifa
Deltagere ved verdensmesterskabet i fodbold 1974